text: Dues encausades per l'ocupació del rectorat de la UAB passen pels jutjats de Rubí i Girona | La torre del Palau
  Dues encausades per l'ocupació del rectorat de la UAB passen pels jutjats de Rubí i Girona
  En total són vuit les persones que han anat a dependències judicials de les 27 acusades
  per Redacció , Manresa, 14 de febrer de 2018 a les 15:38 |
  El degoteig de desfilades per dependències judicials per l'ocupació del rectorat de la Universitat Autònoma de Barcelona (UAB), l'abril del 2013, continua. Aquest dimecres dues encausades, que tenien una ordre de crida i cerca, han passat pels jutjats de Rubí i Girona. Es tracten de Laura Gené i Maria Garcia.
  Gené s'ha presentat voluntàriament a la comissaria dels Mossos d'Esquadra a Sant Cugat, acompanyada del seu advocat, i l'han traslladat al Jutjats de Rubí, on se li ha notificat les acusacions i l'obertura de judici oral. Ella mateixa ha difós, amb una piulada, la seva detenció.
  m'estan detenint, la represió no s'atura. @Som27iMes lliures
  — lau gené #27lliures (@lau_gene) February 14, 2018
  Garcia també ha anat pel seu propi peu als Jutjats de Girona i ha rebut l'auto d'obertura de judici oral i un escrit d'acusació. Ambdues, poc després, han sortit al carrer.
  📣 La Laura ja ha sortit! 📣
  Gràcies de nou per tot el suport rebut avui en les dues detencions!#27Lliures pic.twitter.com/gtMZrlwIid
  — Som 27 i més #27Lliures (@Som27iMes) February 14, 2018
  📣 La Maria ja ha sortit! 📣
  Moltes gràcies per tot el suport rebut, seguirem desobeïnt! Defensar la universitat pública no és cap delicte!#27Lliures pic.twitter.com/yubCgl6Dop
  Segons la plataforma Som 27 i més, que aplega tots els encausats, un total de vuit persones han estat detingudes o passat per dependències judicials per lliurar-los aquestes notificacions i resten tres, sobre les quals pesa una ordre de crida i cerca, per fer-ho.
  Les detencions van començar a principis d'any a Igualada, amb Carles Duran i entre alguns dels detinguts, hi ha hagut l'exregidor de Santa Coloma de Gramenet, Oriol Corral, i el regidor de la CUP a Manresa, Jordi Garcés.
  Vallès Occidental, Societat, ocupació, uab, jutjats de Rubí, Jutjats de Girona, Mossos d'Esquadra, ocupació rectorat 2013, som 27 i més, rectorat